Държавен вестник, бр. 75, 2019 г., стр. 13

БРОЙ  75	
Д Ъ Р Ж А В Е Н  В Е С Т Н И К 	
СТР.  13  
КОМИСИЯ ЗА РЕГУЛИРАНЕ 
НА СЪОБЩЕНИЯТА
РЕШЕНИЕ № 343
от 13 септември 2019 г.
за изменение и допълнение на Технически 
изисквания за работа на наземни мрежи, 
позволяващи предоставяне на електронни 
съобщителни услуги (приети с Решение № 2152 
от 21.11.2012 г. на Комисията за регулиране 
на съобщенията – обн., ДВ, бр. 101 от 2012 г.; 
изм. и доп., бр. 51 от 2013 г., бр. 29 и 75 от 
2015 г.; изм., бр. 98 от 2016 г.; изм. и доп., 
бр. 73 от 2018 г.)
На основание чл. 32, т. 2 от Закона за 
електронните съобщения Комисията за ре­
гулиране на съобщенията реши:
§ 1. Член 2 се изменя и допълва така:
„Осъществяването на електронни съоб­
щения чрез мрежите по чл. 1 се извършва в 
следните радиочестотни обхвати:
1. 700 MHz – приложение № 1;
2. 800 MHz – приложение № 2;
3. 900 MHz – приложение № 3;
4. 1,5 GHz – приложение № 4;
5. 1800 MHz – приложение № 5;
6. 2 GHz – приложение № 6;
7. 2,6 GHz – приложение № 7;
8. 3,6 GHz – приложение № 8;
9. 26 GHz – приложение № 9.“
§ 2. Член 4 се изменя така:
„Техническите характеристики и параме­
трите на радиосъоръженията от мрежите по 
чл. 1 са посочени в приложения № 1, 2, 3, 4, 
5, 6, 7, 8 и 9.“ 
§ 3. В чл. 5 след думите „в приложение 
№“ числото „8“ се заменя с „10“.
§ 4. В допълнителните разпоредби се правят 
следните изменения и допълнения:
1. В § 1:
1.1. Точка 17 се изменя така:
„17. TRP (Total Radiated Power) е обща из­
лъчена мощност. TRP е мярка за мощността, 
излъчвана от съставна антена. Тя е равна на 
общата подавана мощност на входа на антен­
ната решетка минус загубите в системата на 
антенната решетка. TRP представлява инте­
грал на мощността, предавана в различни 
посоки, по цялата сфера на излъчване.“
1.2. Създават се точки от 24 до 28 със 
следното съдържание:
„24. AAS (аctive antenna systems) са активни 
антенни системи, означаващи базова станция 
и антенна система, при които амплитудата 
и/или фазата между антенните елементи 
непрекъснато се променят, което води до 
диаграма на насоченост на антената, която 
се мени в зависимост от краткосрочните 
промени в радиообстановката. Това изключва 
дългосрочно формиране на снопа лъчи, като 
например използване на фиксирано регули­
ране на електрическия ъгъл на антената чрез 
фазорегулиране. Антенната система при AAS 
базови станции е вградена като част от базо­
вата станция или целия продукт.
25. Non-AAS (non-active antenna systems) са 
неактивни антенни системи.
26. Синхронизирана работа е работа на 
две или повече различни мрежи с TDD, при 
която не възникват едновременно предавания 
в обратна посока (uplink – UL) и в права по­
сока (downlink – DL), което означава, че във 
всеки един момент всички мрежи предават 
или в права, или в обратна посока. Изисква 
се съгласуване на всички предавания в права 
и обратна посока за всички участващи мрежи 
с TDD, както и синхронизиране на началото 
на рамката във всички мрежи.
27. Несинхронизирана работа е работа 
на две или повече различни TDD мрежи, 
при която във всеки един момент поне една 
мрежа предава в права посока, докато поне 
една мрежа предава в обратна посока. Това 
може да възникне, ако TDD мрежите или 
не съгласуват всички предавания в права и 
обратна посока, или не се синхронизират в 
началото на рамката.
28. Полусинхронизирана работа е работа 
на две или повече различни TDD мрежи, при 
която част от рамката съответства на син­
хронизирана работа, докато останалата част 
от рамката съответства на несинхронизирана 
работа. Това изисква приемане на определена 
структура на рамката за всички включени 
TDD мрежи, включително за времеинтервали, 
в които посоката на предаване – обратна или 
права, не е уточнена, както и синхронизиране 
на началото на рамката при всички мрежи.“
2. В § 2 се създават т. 12, 13 и 14 със след­
ното съдържание:
„12. Решение за изпълнение (ЕС) 2019/235 на 
Европейската комисия от 24 януари 2019 г. за 
изменение на Решение 2008/411/ЕО във връзка 
с актуализиране на съответните технически 
условия, приложими за радиочестотната лента 
3400-3800 MHz.
13. Решение за изпълнение (ЕС) 2019/784 
на Европейската комисия от 14 май 2019 г. 
относно хармонизирането на радиочестотна­
та лента 24,25-27,5 GHz за наземни системи, 
позволяващи предоставянето на безжични 
широколентови електронни съобщителни 
услуги в Съюза.“
14. Решение за изпълнение (ЕС) 2016/687 
на Европейската комисия от 28 април 2016 г. 
относно радиочестотната лента 694-790 MHz 
за наземни системи, позволяващи предоставя­
нето на безжични широколентови електронни 
съобщителни услуги, и за гъвкава национална 
употреба в Съюза.“
§ 5. Досегашното приложение № 1 към 
чл. 4 става приложение № 3 към чл. 4.
§ 6. Създава се ново приложение № 1 към 
чл. 4, както следва: